康熙字典《广韵》七逾切《集韵》《韵会》《正韵》逡须切,取平声。《说文》走也。《博雅》行也。《释名》疾行曰趋。趋,赴也,赴所至也。《诗·齐风》巧趋跄兮。《疏》趋,今之捷步。《礼·曲礼》帷薄之外不趋。《注》行而张足曰趋。《尔雅·释宫》门外谓之趋。《古今注》《吴趋行》,吴人以歌其地。陆机《吴趋行》曰:听我歌吴趋。趋,步也。又树名。《齐民要术》自馀杂木,䑕耳,䖟趋各其时。又《集韵》趋玉切。同促。《礼·乐记》衞音趋数烦志。《注》趋数,读为促速。又《祭义》其行也趋趋以数。《前汉·高帝纪》令趋销印。《注》师古曰:趋,读曰促。促,速也。又与趣同。《礼·月令》乃命有司趣民收敛。《释文》趣,本又作趋,音促。又《史记·天官书》其趋舍而前曰嬴。《注》索隐曰:趋音聚,谓促也。又《集韵》逡遇切,音覻。行之速也。又此苟切,音㔌。趣马,或作趋马。又《集韵》《类篇》千句切,音娶。行也,速也。《诗·齐风》巧趋跄兮。《释文》又七遇反。又《韵补》叶雌由切。《易林》车驰人趋,卷甲相仇。　《五经文字》趋从刍,作多者讹。《广韵》俗作趍。趍本音池。《集韵》或作。